《访焦山焦公隐居处》
明代·湛若水

吾闻焦先生，避地来隐沦。不受天子召，变名匿其身。

当时如弃天，后世如席珍。固此一人耳，美恶异等伦。

遗祠依古刹，寂寞江海滨。因思乘桴叟，夐绝真天人。

安得从之游，究竟所未闻。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。